ইমরান খান একবার ঢাকায় এলে হোটেলের লবিতে এ দেশের এলিট শ্রেণীর ললনাদের মধ্যে রীতিমতো ‘যুদ্ধ’ শুরু হয়ে গিয়েছিল। অবস্থা এতটুকুই সঙ্গীন হয়ে পড়ে যে, জিনে ধরা রোগীর মতো বেহুঁশ হয়ে কেউ কেউ তার কোলেও নাকি বসে পড়তে চেয়েছিলেন। একপর্যায়ে সে সময়কার প্লেবয় ও ‘বিশ্ব নারীকুলের নয়নমণি’ ইমরান খান মন্তব্য করেছিলেন, অসহ্য! বিষয়টি নিয়ে তখনকার পত্রপত্রিকায় বেশ লেখালেখি হয়েছিল। এখন পর্যন্ত কোনো সাংবাদিক বা গুণীজনের স্মৃতিচারণায় সে বিষয়টি উঠে আসেনি।